
DIBAJI 


Wasomaji wangu, siku zote Mwenyezi Mungu anataka 
waja Wake wote wawe katika furaha. Alituletea Mitume ili 
wafundishe jinsi ya kuwa na furaha. Mitume ni viongozi 
na walimu wa wanadamu. Wanatufundisha maamrisho ya 
Mwenyezi Mungu na namna tunavyopaswa kuishi katika 
huu ulimwengu. Hilo limekuwepo kuanzia kwa Mtume wa 
kwanza, Adamu, mpaka kwa mtume wa mwisho, Muham- 
mad (s.a.w). 

Kama mjuavyo, maneno ya Mtume wetu (s.a.w) yanait- 
wa hadith. Mtume wetu mpendwa (s.a.w), ambaye alituletea 
Qur’an au maamrisho ya Mola wetu, alitufafanulia maam- 
risho haya ya Mwenyezi Mungu kupitia hadith zake. Kupitia 
maneno yake alitufundisha yale tunayohitajika kuyafanya 
ili tuwe wenye furaha katika maisha haya na kesho Akhera. 

Tunatakiwa kuyasoma mara kwa mara maneno ya 
Mtume wetu (s.a.w) iwapo tunataka kuyafahamu maam- 
risho ya Mwenyezi Mungu, na iwapo tunataka kujifunza 
dini yetu kwa njia kamili kabisa. Kwa karne nyingi wasomi 
Waislamu wameyaweka pamoja katika mashada ya hadith 
arobaini jambo lililowafanya wajifunze kwa urahisi. 

Nami pia nilitaka kitabu changu cha hadith arobaini, 
ambacho nimekuandikia, kiwe mkusanyiko wa hadith 
arobaini za Mtume wetu Mtukufu (s.a.w). Ninajua kuwa 

unapenda sana kusoma visa, hivyo nimeziwasilisha had- 
ith hizi katika muundo wa visa vilivyoandikwa pembe- 
zoni mwa maneno ya Mtume (s.a.w). Wapendwa wasomaji 
wangu, ninataraji kuwa mtakisoma kitabu hiki, na iwapo 
mtakipenda ninawaomba mniombee dua. 


Prof. Dkt. M. Ya?ar KANDEMIR 

NDEGE 


Siku moja, mwindaji mmoja alitega mtego wake wa 
wavu ukingoni mwa mto. Kwa kawaida ndege wengi huwa 
wanavutika na punje za nafaka zinazowekwa ndani ya mte- 
go. Ndipo huingia mtegoni. Mwindaji huyo alipokuja kuku- 
sanya nyavu zake, ghafla ndege waliruka pamoja na wavu. 

Mwindaji alishitushwa na kushangazwa na ushirikiano 
wa ndege wale pale alipowaona wote wakiruka kwa pamoja. 
Aliamua kuwafuatilia ili aone nini itakuwa mwisho wao. 

Njiani alikutana na mtu ambae alitaka kufahamu ali- 
pokuwa anakimbilia. 

Akionesha ndege waliokuwa angani, mwindaji alisema 
kwamba alikuwa anaenda kuwakamata ndege. 

Yule mtu alicheka na kusema: “Mungu akujaalie ufa- 
hamu! Hivi kweli unadhani unaweza kuwakamata ndege 
wanaoruka angani?” 

Mwindaji akasema: 

“Kama kungekuwa na ndege mmoja tu katika wavu 
nisingeweza kupata fursa hiyo, lakini subiri uone, nitawaka- 
mata wote.” 

Mwindaji alikuwa sahihi, kwani mara kiza kilipoingia, 
ndege wote walitaka kwenda viotani mwao. Baadhi yao 

waliuvuta wavu kuelekea 
msituni, wengine kuele- 
kea ziwani, baadhi wali- 
taka kurukia mlimani, 
wengine porini. Hakuna 
walioshinda mwishowe 
wote wakaanguka na 
wavu hadi chini. Mwind- 
aji akaenda na kuwaka- 
mata ndege wote. 

Masikini Ndege! 
Kama wangejua mane- 
no yafuatayo ya Mtume 
wetu (s.a.w) wangeruka 
katika uelekeo mmoja, 
na wala wasingelikamat- 
wa na mwindaji: 

“Msitengane! Kwani Mbwamwitu humla Mwanakon- 
doo anayejitenga na kundi lake.” (Nasaaii) 

MWIBA 


Hapo zamani za kale katika njia mojawapo ya mji fulani 
kulikuwa na adhabu za kutisha mno. Walikuwa wakiwa- 
chukuwa wahalifu na kuwaweka mbele ya simba wakali. 
Watu wengi walikuwa wakikusanyika ili kujionea wenyewe 
mandhari hayo ya kutisha. 

Mhalifu zama hizo alikuwa mtumwa aliyekuwa amem- 
kimbia mmiliki wake. 

Aliwekwa katikati ya uwanja uliozungukwa na kuta 
ndefu pande zote. Kisha wakamleta simba mwenye njaa. 
Mwanzoni Simba alionekana akijiweka tayari kumvamia 
mtumwa yule dhalili. Lakini ghafla Simba alisitisha zoezi 
la kumvamia na badala yake akaanza kumrambaramba 
mikono yule mtumwa. 

Watazamaji walishangazwa na kitendo kile, wakamuu- 
liza yule mtumwa kwa nini Simba hakumshambulia. 

Mtumwa akasema: 

“Siku moja nilimuona Simba huyu msituni, akiwa 
amechomwa na mwiba unyayoni, na alikuwa akiugulia kwa 
maumivu makali, nilimtoa mwiba ule na ndipo tokea siku 
hiyo tumekuwa ni marafiki wazuri”. 

Watu wote walivutika na kisa hiki cha ajabu. Wali- 
waacha huru wote wawili Simba na yule mtumwa. Watu 
walizidi kushangazwa pale Simba alipokuwa akimfuata yule 
mtumwa kama paka wake. 

Ajabu iliyoje ya maneno ya Mtume (s.a.w) yasemayo: 

“Mwenyezi Mungu huonesha rehma zake kwa wale 
wenye huruma. Wahurumieni viumbe ardhini atakuhur- 
umieni aliye mbinguni.” (Tirmidhi) 


• 1 ^ ^ ^ i^ti 

^ Oj,<U>-IjJ| 

KOTI 


Mchunga kondoo mmoja aliyejulikana kwa jina la 
Ahmad alikuwa ni mwenye huzuni sana. Wakati wa kipindi 
cha vita vikali alipoteza karibu kila alichokuwa anakimiliki. 
Mkewe alikufa vitani na pia alimpoteza mtoto wake wa 
kiume. Alipopoteza kazi yake mjini alianza kufanya kazi 
kama mchunga kondoo mashambani. 

Siku moja wakati kondoo wake walipokuwa malishoni 
pembezoni mwa barabara, aliona kundi la watu wakimpele- 
ka kijana mmoja hospitalini. Ilikuwa dhahiri kuwa kijana 
yule alikuwa ni masikini kuliko yeye, alikuwa akitetemeka 
mno kutokana na udhaifu wa jaketi lake. Kwa haraka sana, 
Ahmad alivua jaketi lake ambalo amelimiliki kwa miaka 
mingi na kumvalisha kijana yule. 

Wakati yule kijana alipokuwa katika foleni ya kumuona 
daktari. Alishitushwa kusikia mtu akimwita yeye “baba”. 
Alimtizama yule mtu lakini hakumfahamu. Hata yule 
mwitaji naye alishangazwa. 

Aliomba msamaha, kwa kusema: “Samahani bwana, 
nimekosea, koti ulilovaa linafanana na koti la baba yangu 
tuliyepotezana kwa miaka mingi.” 

Yule mgonjwa alimuuliza kijana kuhusiana na baba 
yake, alikuwa nani? 

Baada ya mahojiano mafupi yule mgonjwa aligundua 
kuwa kijana yule ni mtoto wa Ahmad Mchunga Kondoo. 
Alimwambia yule kijana kuwa hakuwa amekosea, na kwam- 
ba lile koti kweli ni mali ya baba yake. Baada ya kutibiwa 
hospitali alirudi kijijini, na kufuatana na yule kijana kisha 
kumuunganisha na baba yake, Ahmad mchungaji kondoo. 

Ni ukweli ulioje wa maneno ya Mtume wetu Muham- 
mad (s.a.w) yasemayo: 

“Kilajema hulipwa mara kumi.” (Bukhari) 

KIOO 


Hapo zamani za kale, waziri mmoja alikuwa akizun- 
guka zunguka sambamba na maofisa wake wakubwa soko- 
ni. Katika pitapita yake alikatisha katika soko la watum- 
wa, ambapo watu wanaosikitisha kutokana na hali zao na 
kupoteza uhuru wao walikuwa wakiuzwa mmoja baada ya 
mwingine. 

Waziri aliwasogelea watumwa wale na kutaka kuwaona 
kwa karibu zaidi. Mara mtumwa mmoja aliyekuwa mzee 
alisema kumwambia waziri: 

“Kuna uchafu kwenye kilemba chako Mheshimiwa.” 

Waziri alivuta kilemba chake na kukikagua. Mtumwa 
alikuwa sahihi, hii ilimaanisha kwamba alikuwa akikatisha 
sokoni hali akiwa na uchafu katika kilemba chake kwa 
masaa yote hayo na kila mmoja aliliona hilo. Aibu gani hii! 
Aliwaangalia wafuasi wake kwa huzuni na kuwaambia: 

“Mmeona uchafu katika kilemba changu mkaamua 
kufumba macho yenu na 

msiniambie chochote kuhusiana na hilo. Sasa naamini 
kwamba rafiki yangu wa kweli ni yule mtumwa myonge. 
Siwezi kumuacha rafiki yangu kipenzi auzwe kama mtum- 
wa! Mnunueni haraka na aachiwe huru.” 

Kisha, waziri aliandika hadith ifuatayo ya Mtume na 
kuituma kwa maofisa wake ili wasisahau tukio hilo: 

“Muislamu ni kioo cha muislamu mwenzie.” 

UKATILI 


Ilikuwa ni siku nzuri majira ya kiangazi, watoto wali- 
kuwa wakicheza michezo yao ufukweni mwa mto. Mvu- 
lana mmoja alieitwa Jafari alikuwa ni miongoni mwa watoto 
wanaocheza eneo hilo, Lakini watoto karibia wote walipenda 
kumwita “Katili” kutokana na ukatili wake kwa wanyama. 

Jafari alikuwa amechoshwa na aina ya mchezo walioku- 
wa wakicheza, alitaka mchezo mwengine unaofurahisha na 
kupendeza. Wakaanza kufanya uchaguzi wa mchezo mwen- 
gine, lakini bado Jafari hakuvutiwa na machaguo yote. 

Jafari akaamua kuwaita pembeni baadhi ya marafiki 
zake ambao walikuwa na fikra kama zake, na mara waka- 
tangaza kuwa wamepata mchezo mzuri. 

Watoto wengine walitaka kuona huo mchezo utaku- 
waje. 

Jafari na kundi lake walimnyemelea mwenzao aliyeku- 
wa akiitwa Ali, ambae ni mgeni wa mji na hafahamu vizuri 
kuogelea. Walimkamata mikono na miguu na kumtupa 
ndani ya mto! 

Ali alipatwa na hofu kubwa, alijitahidi kuogelea, Lakini 
kadiri alivyozidi kuongeza bidii ndivyo alivyozidi kuzama. 
Alianza kupiga kelele za kuomba msaada. Jafari na rafiki 
zake walikuwa wakicheka alipopiga kelele. 

Kwa ghafla mtoto mmoja alivua nguo zake. Alikuwa 
Ismail. Ismail alikuwa mtoto jasiri na ndiye pekee ali- 
yeweze kumkabili Jafari. Mara alipoona walichomfanyia Ali 
aligeuka mbogo dhidi yao, Dakika chache baadae, akawa 
amemtoa Ali salama ufukweni. 

Watoto wengine walimpongeza Ismail. Mpita njia 
mmoja aliyekuwa na uso wa ukarimu na mtanashati, aliona 
kila kilichojiri wakati ule, alimsogelea Ismail na kuweka 
mkono wake katika mabega ya Ismail na kusema: 

“Mdogo wangu mpendwa, umefanya sawa na maele- 
kezo ya Mtume wetu mpendwa. Allah awe radhi nawe. 
Mtume wetu anasema katika moja ya hadith zake: 

“Muislamu ni ndugu wa muislamu mwengine. 

Asimdhulumu wala kumuacha katika mikono miba- 
ya.” (Bukhari) 

ZIMWI 


Hapo zamani za kale, mfanyabiashara mmoja aliekuwa 
akirejea nyumbani majira ya usiku akitokea katika shughuli 
zake, alimuona mzee, mweusi, masikini akijiandaa kulala 
jirani na ukuta. Hakuna mtu yeyote aliyekuwa radhi kum- 
hifadhi mzee yule katika nyumba yake akihofia kuwatisha 
watoto wake. Yule mfanyabiashara akaamua kumsaidia, 
alimchukua hadi nyumbani kwake, akamtayarishia supu ya 
moto, nguo safi, na mahala pa kulala. 

Usiku wa manane mzee huyo aliyekuwa amelala jirani 
na dirisha, aliamka na kuanza kupiga kelele. Aliwaona wezi 
wawili waliokuwa wakijaribu kuingia ndani ya nyumba ile 
kupitia dirishani. 

Mzee huyo mweusi alinyoosha mikono yake na kuon- 
gea kwa sauti ya juu; 

“Mnafanya nini hapo?” 

“Ee Mama yangu weee! Zimwi!” Walipiga kelele wale 
wezi mara walipomuona mtu mweusi akiwa amevaa pajama 
nyeupe za kulalia, wakajirusha dirishani. Mmoja alivunjika 
mguu na mwengine aliumia kichwani. 

Baada ya kusikia purukushani hiyo, mfanyabiashara na 
familia yake wote waliamka na kuwakamata wezi hao. 

Ajabu iliyoje ya ukumbusho wa Mtume wetu (s.a.w): 

“Mwenyezi Mungu humsaidia mja wake ikiwa mja 
huyo anawasaidia wenzake” (Muslim) 


j4;ji oir u ju^ji ^ luij 

A^\ OjP ^ 

y y y *♦ 

oijj 

JIRANI WA PEPONI 


Hapo zamani za kale mfalme mmoja alikuwa akitem- 
beatembea kuizunguka miji yake. Alibadilisha mavazi yake 
na kuambatana na mmoja wa watumishi wake kiasi kwam- 
ba hakuna yeyote aliyeweza kumfahamu. Alitaka kufa- 

hamu fikra za watu 


wake kuhusiana na 
utawala wake. Ili- 
kuwa ni kipindi 
cha baridi na kip- 
upwe. Aliingia kati- 
ka msikiti mmoja 
mdogo, akawa- 
kuta watu wawili 
wakiwa wamekaa 
katika moja wapo 
ya kona za msikiti 
ule hali wakiteteme- 
ka. Hawakuwa na 
pahali pa kwenda. 
Mfalme akishangaz- 
wa na walichokuwa 
wakikijadili aliamua 
kuwakurubia. 

Mmoja alikuwa akilalamika kuhusiana na hali ya hewa 
kuwa ya baridi; “Baada ya mauti yangu, tutakapoingia 
peponi, sitakubali mfalme wetu aingie peponi. Kama nita- 
muona akiukaribia mlango wa pepo nitavua kiatu changu 
na kumpiga nacho kichwani.” Mtu wa pili aliuliza, kwa 
udadisi; 

“Kwanini umwache mfalme wetu nje ya pepo?” 

“Ni hakika kabisa, sitamruhusu kuingia. Wakati sisi 
tunateseka hapa kwa baridi kali inayotugandisha saa hizi 
yeye amestarehe katika kasri lake lenye uvuguvugu. Hana 
habari ya hali zetu za maisha, vipi anaweza kuwa jirani 
yangu peponi? Sihitaji aina hiyo ya jirani huko.” Wote wali- 
cheka. 

Mfalme alimwambia mtumishi wake; 

“Usiusahau msikiti huu mdogo pamoja na watu hawa 
wawili.” 

Mara mfalme aliporejea katika kasri lake, aliwatuma 
watumishi wake wakawalete wale wazee wawili masikini 
kule msikitini, pasi na kuwaeleza kilichokuwa kinaendelea. 

Baada ya kusubiri kwa hofu walipelekwa katika chum- 
ba kilichokuwa kizuri na kuambiwa; 

“Mtakula, kunywa na kuishi hapa na mtamuombea 
mfalme wetu dua kwa Mungu na msisahau kuomba awe 
jirani yenu peponi!” 

Huruma iliyoje ya moyo wa mfalme huyu? 

Mtume wetu (s.a.w) aliwasifu wale wanaosaidia wenye 
mahitaji katika hadith ifuatayo: 

“Mwenye kusaidia mahitajio ya waumini hapa duni- 
ani, Mwenyezi Mungu ataangalia mahitajio yake huko 
akhera.” (Muslim) 




jJi ^^ cy* 

cy ^ ^ 

aijj 


24 


DAWA YA MENO 


Siku moja jamaa mmoja mtanashati aliingia mgaha- 
wani mjini. Akamwagiza mhudumu: 

“Napenda kupata nyama iliyochomwa vizuri na 
kachumbari, tafadhali.” 

Baada ya kula kipande cha kwanza cha nyama ile, ali- 
piga ukelele kwa maumivu; 

“Ahhhh! Meno yangu yanauma tena!” Jamaa mwengine 
aliyekuwa amebeba begi kubwa mkononi, alichukua chupa 
ndogo toka katika begi lake, alimkaribia, alimimina majim- 
aji katika kipande cha pamba kilichopo mkononi mwake 
na kumpatia jamaa huyo mwenye maumivu na kumtaka 
asugue katika jino lake linalouma. 

Yule mtu alifanya kama alivyoambiwa, mara akasema: 

“Nashukuru bwana, sihisi maumivu tena!” 

Watu wote walimsogelea yule jamaa mwenye begi na 
kuulizia kama wanaweza kununua ile dawa ya ajabu. Na 
mara moja chupa zote zilizokuwemo ndani ya begi zikawa 
zimekwisha. 

Saa moja baadae yule mgonjwa wa meno, na yule mwe- 
nye begi walikutana stesheni ya treni, walianza kuijadili 
faida waliyoipata katika biashara yao pale mjini na kuji- 

pongeza wenyewe. Walikaa na kuisubiri treni inayofuata. 
Ghafla walitokea askari wawili na kuwakamata. 

Mnunuzi mmoja wa dawa ile ya bandia alienda kushi- 
taki polisi baada ya dawa kutofanya kazi aliyoitarajia. 

Mkuu wa polisi aliwaita wale watu wawili katika ofisi 
yake na kuwahoji: 

“Ni ipi dini yenu? Nyie ni waislamu?” 

Pasi na kuinua vichwa vyao walisema: 

“Tunamshukuru Mungu, sisi ni waislamu” 

Mkuu wa kituo alipandwa na hasira kali dhidi yao. 

“Hivi hamjawahi kusikia hadith ya Mtume wetu ise- 
mayo: 

“Yeyote mwenye kutufanyia ghushi (Udanganyifu) si 
miongoni mwetu.” (Muslim). 




26 


POCHI 


Hapo zamani za kale, palikuwa na mfanyabiashara 
mmoja mwenye tabia mbaya ambaye alikuwa amepoteza 
pochi lake sokoni likiwa na sarafu mia nane za dhahabu 
ndani yake. Aliitafuta kila pahali, na alimuuliza kila mtu 
iwapo alikuwa ameoiona, lakini hakuna yeyote aliyeipata 
wala aliyeiona. Baadae, alimkodi mpiga mbiu ili atangaze 
kuwa yeyote atayeipata pochi hiyo atapatiwa zawadi nono 
ya sarafu mia moja za dhahabu. 

Fundi viatu mmoja alieitwa Veli, aliipata pochi ile. 
Alikuwa ni mtu mkarimu mno. Aliamua kuihifadhi hadi 
ampate mmiliki wake. Mara baada ya kusikia tangazo la 
mpiga mbiu, alimuendea mfanyabiashara na kumrudishia 
pochi lake. 

Mfanyabiashara hakuwa mtu wa hasira pekee; bali pia 
alikuwa muongo na bakhili. Alifurahi kwa kuwa pochi lake 
limeonekana, lakini hakulidhihirisha hilo kwa Veli. 

Alilifungua pochi na kuanza kuhesabu hela akisema: 

“Oh! Naona tayari umekwishachukua pesa nilizokua- 
hidi kama zawadi.” 

Veli alimkunja shati na kumtikisatikisa. 

“Ni mtu wa aina gani wewe! Ndio, mimi ni masikini 
lakini; sio mwizi au tapeli. Hutaki kunipa pesa ulizoahidi, 
sawa, ila usinituhumu kukuihia pesa zako!” 


27 


Baada ya mfanyabiashara kukataa kufuta usemi wake, 
wote wakajikuta wapo mahakamani. Baada ya kusikiliza 
pande zote mbili. Hakimu aligundua kuwa mfanyabiashara 
anaongopa, hivyo akaamua kumpatia adhabu kali. 

“Mfanyabiashara anasema kuwa vipande mia moja vya 
dhahabu vimechukuliwa katika pochi, sawa, na fundi viatu 
anasema hajachukua pesa yoyote. Naziamini pande zote 
mbili. Nahisi pochi iliyookotwa na fundi viatu siyo ya 
mfanyabiashara. 

Pengine ni ya mtu mwingine kabisa. Kwa hiyo, litabaki 
chini ya ulinzi hadi mmiliki wake halisi apatikane. 

Mfanyabiashara kwa masikitiko makubwa alijutia 
kitendo chake, lakini alishachelewa. Hii inatukumbusha 
hadith ya Mtume (s.a.w) isemayo: 

“Asiyewashukuru watu hatoweza kumshukuru Mun- 
gu.” (Tirmidhi) 

SUMU 


Huseni alikuwa akirejea kijijini kwao kutokea mjini. 
Alikuwa mwenye furaha kubwa baada ya kufanikiwa kuuza 
bidhaa zote alizoenda nazo sokoni mjini. Alisimama na 
kupumzika katika chemchem ya maji. 

‘Nitasinzia chini ya mti ule na kumuacha punda wangu 
ale kidogo.” Aliwaza. 

Alipokaribia kupata usingizi akakumbuka pesa zake 
katika mfuko wake mdogo wa pesa. Alifikiria kuziweka 
mahala salama zaidi. Aliufungua mfuko na kuzitazama, 
zote zilikuwepo na hakuna iliyoongezeka wala kupungua. 

Aliziweka ndani ya shati lake na kulificha kwa kulilalia. 

Bahati mbaya kulikuwa na mwizi juu ya mti, ambaye 
aliona kila kitu. Mwizi huyo alikuwa mtu mbaya ambaye 
alitumia maisha yake yote kuwadhuru wengine. Macho 
yalimtoka pindi alipoona mfuko wa pesa wa Huseni. 

Alishuka taratibu mtini akatoa kopo la sumu na mrija. 
Alimimina kiasi cha sumu katika mrija. 

Kimya kimya alimsogelea Huseni ambaye alikuwa ame- 
lala fofofo. Alipanga kumuua kwa kumpulizia sumu mdo- 
moni kupitia mrija na kuchukua pesa kirahisi. 

Mara mwizi alipokuwa tayari kupuliza sumu, ghafla 
Huseni aliamka. 

Mwizi alishtuka, akaingiza sumu yote mdomoni mwake 
mwenyewe na kuimeza, alikufa palepale. 

Mtume wetu (s.a.w) anasema; 

“Mwenyezi Mungu humdhuru yule mwenye tabia ya 
kuwadhuru wenzie.” (Tirmidh) 

MKANDA 


Nihat alikuwa mtoto mtundu sana. Alipenda kuwakera 
ndugu zake. Alikuwa mgomvi na mfedhuli. Tahia yake ilim- 
kera na kumhuzunisha mama yake. Siku zote alimshauri: 

“Mpendwa mwanangu, Usiumize hisia za watu wen- 
gine. Usiseme maneno ya kifedhuli kwa watu.” 

Lakini Nihat hakukubali kuwa ana makosa. Alikuwa 
akisema : 

“Sio makusudio yangu mama, sijafanya chochote kiba- 
ya, wananichokoza ndipo tabia yangu inakuwa hivyo.” 

Siku moja mama yake alimwambia ikiwa atakaa hadi 
jioni pasi na kugombana na yeyote basi angemnunulia 
mkanda aliouona ukiuzwa dukani. Nihat alikuwa akiutaka 
mkanda huo. 

Ndugu zake waliyasikia mazungumzo yake na mama 
yake, hivyo wakaanza kumjaribu kwa kumchokoza na 
kumpinga kwa kila anachofanya. Lakini hakukasirika; 
Nihat aliamua kujidhibiti mwenyewe kwa mara hiyo moja. 

Wakati wa jioni mama yake alimwita: 

“Naona unaweza kuwa mtoto mwema kwa ajili ya mkan- 
da. Unatakiwa kufanya hivyo kwa ajili ya Mwenyezi Mungu, 
kama alivyoamrisha na sio kwa vitu rahisi kama hivi.” 

Lau kama mtu angemsimulia Nihat hadith ifuatayo ya 
Mtume (s.a.w): 

“Nachukua dhamana ya kwamba mwenye kuacha 
ugomvi hali yakuwa amechokozwa atajengewa mji kati- 
kati ya pepo.” (Tirmidh) 

HASIRA 


Halit alikuwa mtoto mkakamavu mno. Angewe- 
za kuinua stuli kwa kutumia mkono mmoja. Katika 
mchezo wa mieleka shuleni hakuna aliyeweza kum- 
shinda. Mara nyingi alipendelea kupambana dhidi ya 
rafiki yake aitwae Nurdin. 

Siku moja kama kawaida yao Nurdin na Halit wali- 
kuwa wanapambana katika uwanja wa shule. Nurdin 
alishindwa akakasirika sana kiasi kwamba aliamua 
kwenda darasani kwao na kuchorachora vitabu vyote 
vya Halit. 

Hili lilimkasirisha sana Halit, alimrukia Nurdin na 
kumpiga puani. 

Pua ya Nurdin ilianza kutoa damu, ikachafua nguo 
zake na sakafu ya darasa pia. 

Wanafunzi wenzao walijisikia vibaya kuona kili- 
chotokea. Mwalimu alimkaripia Halit na kumueleza 
hadith ifuatayo: 

“Mtu mkakamavu sio yule mwenye uwezo wa kuwapi- 
ga wenzake wakati wa mapambano, isipokuwa mkaka- 
mavu ni yule anayedhibiti hasira zake.” (Bukhari) 

MASHINDANO YA 
KUKIMBIA 


Husnu alikuwa mtoto mzuri sana. Bahati mbaya alipo- 
teza uwezo wake wa kuona katika ajali ya gari, lakini haku- 
kata tamaa katika maisha. Kila siku alionyesha kwamba 
anaweza kuishi pasi na kuwa tegemezi kwa wengine. Mara 
nyingi alikuwa anatoka kijijini kwao hadi mjini peke yake. 

Kijijini kwao kuna kijana aitwae Murtaza, huyu ni 
kijana mwenye kiburi mno. Siku moja, Murtaza alitaka 
kuwepo shindano la yeye na Husnu kukimbia hadi mjini. 

Husnu alikubali. “sawa lakini kwa masharti, iwapo 
nitashinda mbio hizo, utanipatia jaketi lako,” alisema. 

Murtaza alicheka, “Kama utashinda jaketi hili ni lako,” 
alisema. 

Husnu alikuwa na sharti lingine, “Nateua muda wa 
mashindano.” 

Murtaza alifikiri Husnu asingeshinda hivyo alimruhu- 
su. 

Husnu aliteua muda wa shindano hilo la mbio kuwa ni 
usiku usiokuwa na mwanga. 

Barabara ya kuelekea mjini ilikuwa ikikatisha msituni. 

Kwa sababu ya kutokuwa na uwezo wa kuona njia hiyo 
haikumsumbua Husnu kama ilikuwa ni mchana au usiku. 
Alitembea kama alivyokuwa akifanya siku zote na kufika 
mjini. Lakini Murtaza alishindwa. Mara nyingi aliangukia 
katika mashimo na matawi ya miti yalimpiga usoni. Ali- 
wasili mjini nusu saa baada ya Husnu. 

Maskini Murtaza! Kama angeifahamu hadith ifuatayo 
ya Mtume wetu mpendwa (s.a.w) asingefanya hivyo: 

“Allah amenifunulia mimi: Kuwa mnyenyekevu na 
wala usiwe na kiburijuuya watu wengine” (Muslim) 

DHAHABU 


Aylini alikuwa msichana mwenye kiburi na mpenda 
makuu. Lakini siku moja baba yake abfariki dunia na hivyo 
Aylin alihuzunika sana. 

Siku zote alicheza peke yake katika bustani ya nyum- 
bani kwao. Hakutaka kuweka mazoea ya mazungumzo na 
msichana mwenzie wa nyumba ya pili, kwa sababu msi- 
chana huyo alikuwa mwana wa masikini. 

Siku moja Bedriye alikuja bustanini kwa Aylin na 
kusema: 

“Baba yangu ni mgonjwa sana, karibu atakutwa na 
mauti. anataka kukuona akueleze jambo kwa ajili ya maisha 
yako.” 

Aylin alikataa kwa dharau na kusema: 

“Hivi mtu masikini anaweza kuwa na kitu muhimu cha 
kuniambia mimi! Nyumba yenu inatoa harufu mbaya na 
hakuna yeyote anayependa kuingia nyumba inayonuka.” 

Dakika chache baadae Bedriye alirejea hali akibubu- 
jikwa na machozi machoni mwake. 

“Baba yangu anataka akueleze kitu ambacho kweli 
ni muhimu. Baba yako kabla hajafa alikuwa na dhahabu 
ambazo amezizika pahala. Ni baba yangu pekee anayefa- 
hamu mahala zilipozikwa hizo dhahabu. 

“Baba yako alimwambia asikueleze kuhusiana na hilo 
hadi utakapokuwa mkubwa, lakini kwa kuwa anaelekea 


37 


kufa anataka akuambie 
sasa hivi. Tafadhali fanya 
haraka.” 

Mara haada ya Aylin 
kusikia maneno ya Bed- 
riye, alitoka mbio kuelekea 
nyumba ya jirani. Lakini 
alikuwa amechelewa; Yule 
mtu masikini alikuwa 
ameshakufa. 

Aylin alijikasirikia 
mwenyewe na kuvilaumu 
vitendo vyake. 

Je ni dhahahu pekee 
ndiyo aliyokuwa ameipo- 
teza? Hapana, vilevile ali- 
poteza nafasi ya kuingia 
peponi kwa sababu alionesha tahia mbaya ya kiburi kwa 
mtu mkubwa anayemshinda umri. 

Mtume wetu (s.a.w) anasema yafuatayo kuhusu watu 
wa aina hiyo: 

“Hatoingia peponi mtu ambaye ndani ya moyo wake 
mnajapo mfano wa chembe ndogo ya kiburi.” (Muslim) 

MWIZI 


Nuri alikuwa mkulima masikini na wa hali ya chini. 
Baadhi ya watu walifikiri kutokujimudu kwake kulisa- 
babishwa na kitendo chake cha kutoingilia shughuli za watu 
na kutokuwa muongeaji. 

Siku moja, Mtu fulani asiye na busara aliiba punda wa 
Nuri. Nuri alikwenda sokoni kununua punda mwingine 
baada ya kuona kuwa punda wake ametoweka. 

Alipokuwa akitembea tembea sokoni, alimuona punda 
wake akiuzwa. Alimuendea muuzaji na kumwambia: 

“Huyu ni punda wangu nimeibiwa wiki iliyopita.” 

Mwizi alikuwa mtu asiye na aibu, alijibu: 

“Umekosea, punda Huyu nilimnunua tangu akiwa 
mdogo na nimemfuga mwenyewe hadi hivi alivyo.” 

Baada ya Nuri kusikia maneno hayo alipata wazo. Ali- 
yafunika macho ya punda na kusema: 

“Kama huyu ni punda wako kweli, niambie ni jicho 
lake lipi lisiloona?” 

Mwizi alisita kidogo na kisha akajibu: 

“Jicho lake la kulia.” 

Nuri alimfunua macho na kumuonesha muuzaji kwam- 
ba jicho la kulia linaona vizuri. 

“Oh! Samahani nilichanganya, bila shaka ni jicho lake 
la kushoto.” 

“Umekosea kwa mara nyingine tena.” Alisema Nuri. 
Akimfunua jicho la kushoto. Watu wengine waliokuwa 
wamewazunguka pale sokoni, walikubali kuwa Nuri ndiye 
mwenye busara na hekima. 

Mtume wetu (s.a.w) amewaelezea wote wanaoiba vitu 
vya wengine: 

“Mwenyezi Mungu awalaani wezi” (Bukhari) 

TONGE 


Besim alikuwa mtoto mzuri. Baba yake alikuwa tajiri, 
hivyo alipata karibu kila alichokitaka. Lakini hakuwa akifa- 
hamu chochote kuhusiana na maisha ya watu wenye dhiki. 

Siku moja, alipokuwa akienda kucheza mpira, mbwa 
alianza kumfukuza. Pamoja na kujitahidi kukimbia, alika- 
matwa na mbwa yule katika kichochoro kimoja chembam- 
ba baada ya kujikwaa kwenye jiwe na kuanguka. 

Mara baada ya kufumbua macho yake, alimuona mvu- 
lana wa rika kama lake, na mama wa mvulana huyo. Walim- 
uokoa dhidi ya mbwa na kumchukua hadi nyumbani kwao 
kumsafisha jeraha lake. 

Besim aliwashukuru. Alishangaa kuona samani za 
nyumba hiyo zilikuwa za hali ya chini na zilizochakaa mno 

Wakati alipokuwa akila nao chakula cha jioni haku- 
jisikia vizuri. Alihisi kila alipomega tonge lilimkwama kati- 
ka koo lake. 

Siku iliyofuata Besim alichukua chakula kilichoandali- 
wa na mama yake kwa ajili yake na kwenda nacho hadi kwa 
yule mvulana na mama yake na kula nao pamoja; safari hii, 
alijisikia vizuri alipokuwa anakula. Na mara wavulana hawa 
wawili wakawa marafiki wakubwa. 

Besim alikuwa ni mtoto mkarimu na mwenye huruma, 
na hivyo ndivyo maisha yake yalivyolingana na hadith ifua- 
tayo ya Mtume (s.a.w): 

“Hajaniamini mimi mwenye kulala ameshiba wakati 
jirani yake ana njaa naye akifahamu hilo.” (Ibn Abi Shaib) 

PESA 


Ilikuwa ni mwezi wa Ramadhani ambapo Ethem aliku- 
wa amekwenda dukani kununua mikate kwa maandalizi ya 
futari. Mbele ya duka la mikate kulikuwa na foleni kubwa 
sana. Kadiri muda wa kufuturu ulipozidi kukaribia ndivyo 
foleni ilivyozidi kuongezeka. 

Muuza mikate alipata hofu kutokana na wingi wa watu 
walio katika foleni. Haikuwa rahisi kwake kuharakisha ili 
kuhakikisha kila mmoja anachukua mkate na kupata pesa 
iliyokuwa sahihi. Ilikuwa tayari muda wa kufuturu wakati 
zamu ya Ethem ilipofika. Muuza mikate alikuwa ame- 
choka kweli kweli wakati huo, kwa bahati mbaya akampa 
Ethem chenji nyingi. Mwanzo Ethem alisita na kumuanga- 
lia muuza mikate usoni huku akishangaa. 

“Kuna kitu kimekosewa?” Muuza mikate aliuliza. 

“Hapana” Ethem alisema na kuchukua pesa kisha aka- 
toka mbio hadi nyumbani. 

Wakati wa chakula cha jioni Ethem alikuwa na hofu 
na wasiwasi. Wasiwasi ulimuongezeka mara alipopanda 
kitandani usiku ule. Aliwaza kiasi cha kuhisi kuna mtu asi- 
yeonekana akimuuliza: 

“Kwanini umefanya hivyo, kwanini umechukua pesa 
zisizokuwa zako?” 


43 


Alifikiria kuwa 
amuelezee mama yake 
kila kitu; lakini alib- 
adilisha fikra zake na 
hakusema chochote. 
Alifahamu kwamba 
mama yake atamka- 
sirikia na kumlaumu. 
Usiku mzima alikumb- 
wa na jinamizi. Ali- 
poamka asubuhi haku- 
jihisi vizuri, aliangalia 
kalenda iliyobandikwa 
ukutani kulikuwa na 
hadith ya Mtume (s.a.w) iliyosomeka hivi: 

“Dhambi ni kitu chochote kinachosumbua moyo wako, 
na kitu ambacho hutaki wengine wakifahamu.” (Muslim). 

Ethem alihisi uso wake unakuwa mwekundu, kana 
kwamba Mtume wetu mpendwa (s.a.w) alisema maneno 
yale kwa ajili yake. Haraka sana alienda katika duka la 
mikate na kumpa muuza mikate pesa yake. Aliomba radhi 
kwa kutomrudishia mapema. 

MPATANISHI 


Ilikuwa majira ya baridi na kipupwe, wakati Isa ali- 
pokuwa akikimbia kuwahi shuleni, njiani akampita mtoto 
masikini. Mtoto huyo hakuwa amevaa hata koti. Viatu 
vyake vilikuwa vimechakaa na mavazi yake yamelowana. 
Isa alikuwa akimpita ndipo alipoona hili. Familia ya Isa 
haikuwa tajiri lakini walimpatia alivyovihitaji. 


Isa aliamua kumfuatilia mtoto huyu. Alishangaa kuona 
kuwa yule mtoto anaenda shule ileile anayosoma yeye. Isa 
hajawahi kumuona hapo kabla. Alijiuliza kitu cha kufanya 
ili kumsaidia yule mtoto, angempa viatu vyake alivyovivaa 
lakini hakuwa na jozi ya ziada ya viatu. 

Alimuona tena 
yule mtoto wakati wa 
mapumziko hivyo 
akaamua kumsogelea 
na kumuomha urafiki 
na mara moja wakawa 
marafiki wakuhwa. 

Ndipo akagundua 
kuwa yule mtoto haku- 
wa na haba bali aliishi 
na mama yake pamoja 
na wadogo zake wa 

kike wawili ambao walikuwa wamekwenda katika ujirani 
mwema. Walikula pamoja mchana siku hiyo. 

Jioni ya siku hiyo, Isa alimwambia baba yake: 

“Mwalimu ametupatia kazi leo, tunatakiwa tutafute 
jinsi gani tunaweza kuwasaidia masikini” 

Baba yake alimpatia fikra na maelekezo ya baadhi ya 
njia za kuwasaidia masikini. 

Siku iliyofuata Isa alienda katika taasisi inayojishu- 
ghulisha na kusaidia masikini iliyokuwa jirani. Alikutana 
na mtu mwenye sura ya ukarimu mno, Alimuelezea hali ya 
rafiki yake na kumuombea msaada. Yule mtu alifurahishwa 
sana na kitendo cha Isa na akampongeza kwa kufanya 
hivyo. Alimtaka Isa aende akatafute mahala anapoishi rafiki 
yake kisha aje amuelezee halafu akamwambia: 

“Mwenyezi Mungu Mtukufu na Mtume wake mpendwa 
wanawapenda watoto wenye tabia kama yako. Ulivyofanya 
ni kulingana na maelezo ya hadith ifuatayo: 

“Hakika mwenye kuelekeza jambo la kheri atalipwa 
na Mswenyezi Mungu kana kwamba yeye ndiye ameki- 
fanya kitendo hicho.” (Tirmidh) 

MCHEZO WA 
KUTAFUTANA 


Ihsan na rafiki zake walikuwa wakicheza mchezo wa 
kujificha na kutafutana. Ulipofika muda wa kujificha Ihsan 
alitafuta mahala pazuri pa kujificha nyuma ya mtaa karibu 
na njia. Ingekuwa vigumu kwa mtafutaji kumuona pale. 

Mara mtu mmoja, mgeni, mzee mwenye mvi kichwani 
alimjilia pale alipokuwa amejificha. 

“Kijana nahitaji maelekezo, unaweza kunisaidia?” yule 
mzee alisema. 

Ihsan aligeuka na kuweka kidole chake mdomoni, aki- 
muashiria yule mzee kwamba anatakiwa akae kimya. 

Yule mzee hakuelewa kwanini anatakiwa anyamaze, 
na alimuangalia Ihsani kwa mshangao, akauliza: “Kwanini 
unanitaka ninyamaze?” Nakuuliza swali wewe, kama unafa- 
hamu jibu niambie basi na kama hujui nieleze. Watoto wa 
mjini hawaeleweki wana tabia za ajabu mno. Yule mzee 
alilalamika. 

Mara mtafutaji alipomuona yule mzee pale nyuma ya 
mti akiongea na mtu alijua kwamba kuna mtu atakuwa 
amejificha pale. Alisogea kimya kimya. 

Yule mzee, alisema kwa unyonge: 

“Kwa hakika hakuna yeyote aliyewafundisha hawa 
watoto hadith ifuatayo ya Mtume (s.a.w): 

“ Mwenye kumuelekeza aliyepotea ni sawa na mtu 
aliyetoa sadaka.”(Tirmidh) 




A.^j ^ UUj 

Aligeuka na kuondoka zake. Ihsan alijisikia aibu kwa 
kitendo alichofanya, akasahau mchezo aliokuwa anaucheza. 
Alimkimbilia yule mzee na kumuomba msamaha, kisha 
akampeleka mahala alipotaka kufika. 

MVURUGAJI STAREHE 


Mara nyingi Avni alikuwa mtoto mwema, ila alikuwa 
na tatizo moja tu. Alikuwa mbishi mno kiasi cha rafiki zake 
wote kutoipenda tabia yake hiyo mbaya. 

Siku moja katika majira ya kupukutika kwa majani ya 
miti, watoto wote walikuwa wakizungumza kuhusiana na 
maziwa na bahari ufukweni mwa ziwa. Walikuwa wakisema 
kwamba bahari ilikuwa na kina kirefu na baridi kuliko ziwa. 

Kama ilivyo ada, siku zote Avni huwa na maoni yanay- 
otofautiana na wengine. Safari hii rafiki zake hawakujadili- 
ana nae, sasa walikuwa wakimfahamu vizuri sana. 

Safari hii rafiki zake walikuwa wakirusha mawe yenye 
umbo la bapa na membamba kuelea usawa wa bahari ya 
buluu kama ndege warukao. 

Faruk alikuwa na uwezo wa kurusha mawe hayo kwa 
umbali mrefu zaidi kushinda wengine. Avni alijisikia wivu 
na kusema: 

“Wacha mimi nione mawe yako.” 

Faruk alifungua mkono wake na kumuonesha Avni. 
Mawe yake hayakuwa tofauti na ya wengine, lakini mvuraug- 
aji starehe Avni hutafuta sababu ya kuzusha ugomvi. 

“Oh! Umechukua mawe memhamba. Bila shaka mawe 
membamba huenda umbali mrefu zaidi, yeyote anaweza 
kufanya hivyo.” 

Faruk hakuwa kijana mbishi alisema: 

“Sawa, kwanini tusibadilishane mawe yetu! Wewe chu- 
kua yangu na mimi nichukue yako!” 

Lakini matokeo yalikuwa yaleyale. 

Haidari, kijana mlemavu aliyeumia katika ajali ya 
barabarani alimkaribia Avni. “Upo katika hali mbaya leo, 
na hauna bahati vilevile.” Alisema kwa upole. 

Avni alikasirika sababu hakuweza kurusha mawe na 
alimpigia kelele Haidari kwa kugomba. 

“Unajua nini wewe kiwete” 

Watoto wengine walimkasirikia Avni, wote walimpen- 
da Haidar na walimchukia yeyote aliyejaribu kumfanyia 
ubaya, walimwambia Avni kuwa alivyofanya sio sawa na ni 
makosa. 

Tabia ya Avni inapingana na hadith ifuatayo ya Mtume 
(s.a.w): 


“Usibishane na ndugu yako Muislamu na wala usim- 
dhihaki.” (Tirmidh) 




51 


MCHERI 


Ali na Aisha waliparamia mti wa Mcheri na kuanza kula 
matunda yaliyoiva ya Cheri. Ali aligundua kwamba macheri 
yanayoning’inia nchani mwa matawi ni mazuri zaidi. 


“Matawi yote ni membamba na hayawezi kuhimili 
uzito wako, haya ni mazuri vilevile.” Aisha alimwambia Ali 
kumzuia asiyaendee matawi membamba. 

Lakini Ali hakusikiliza. Hakuwa anawaza chochote 
zaidi ya macheri. Alitambaa hadi katika matawi mem- 
bamba yaliyo mwisho wa mti. Kabla hajafika mbali alijikuta 
yu chini ya mti akiwa na tawi lililokatika. Lakini pia mguu 
wake uliumia, atalazimika kukaa nyumbani kwa siku kad- 
haa; atachofanya ni kuwatazama tu watoto wengine wakip- 
anda mti na kuchuma macheri. 

Tabia ya Ali ilikuwa ni ya ulafi mno. Haikuwa hivyo? 

Onyo lililoje litokanalo na hadith ya Mtume (s.a.w) 
isemayo: 

“Kama mwanadamu angepewa mabonde mawili ya 
dhahabu, bado angehitaji bonde la tatu. Kaburi pekee 
ndilo lenye kuweza kuuridhisha ulafi wa mwanadamu” 
(Tirmidh) 

MTOTO JASIRI 


Siku nyingi zilizopita, maharamia walikuwa na kawaida 
ya kusubiri pembeni mwa barabara kukaba na kuwateka 
watu, kisha kuwauza katika soko la watumwa. 

Siku moja walimteka mzee mmoja masikini, kiongozi 
wa maharamia alimwambia yule mzee; 

“Kama hutaki sisi tukuuze katika soko la watumwa, 
tupatie vipande mia moja vya dhahabu; Ni hivyo tu ndipo 
tutakuruhusu uondoke.” 

Yule mzee aliamua kuandika barua kwa familia yake, 
akisema: 

“Nafahamu kwamba hamna pesa za kutosha kununua 
uhuru wangu. Naandika barua hii kuwafahamisha kili- 
chonitokea.” 

Mzee yule, alikuwa na mtoto mmoja mkarimu na jasiri 
mno. Alipopata barua ya baba yake aliwaendea maharamia 
na kusema: 

“Enyi Mabwana! Nafahamu kwamba hamtamwachia 
baba yangu bila kupata malipo. Siwaombi kufanya hivyo, 
isipokuwa mnaona kuwa yeye ni masikini, mzee na ni 
dhaifu. Kama mtamuuza, hamtapata malipo makubwa. 
Nichukueni mimi, na mniuze badala yake, mtapata pesa 
nyingi zaidi kwa njia hii.” 

Maharamia walilipenda wazo hili, lakini wakasema 
kuwa wanahitaji kumuuliza kiongozi wao kwanza. Kion- 
gozi wao hakuamini alichokisikia, alimuangalia yule mtoto 
jasiri kwa mshangao na kusema: 

“Hivi bado dunia hii ina watoto jasiri kama wewe. Ni 
ajabu kiasi gani. Ningejitolea mwenyewe kuwa na mtoto 
jasiri kama wewe! Njoo, Kwa ujasiri wako nakupa uhai wa 
baba yako, wote mpo huru, mnaweza kwenda.” 

Mzee na mwanawe jasiri walirejea nyumbani. Walifu- 
rahi baada ya kufanikiwa kuivuka bahati mbaya iliyokuwa 

ikiwakabili. Habari hii inatukumbusha hadith ifuatayo ya 
Mtume wetu mpendwa (s.a.w): 

“ Mtoto hawezi kumlipafadhila mzazi wake ispokuwa 
baha yake awe mtumwa na yeye amnunue kisha amwache 
huru (Muslim) 

MTOTO WA MBUZI 


Najib alikuwa mtoto anayependa sana mbuzi, na hasa 
watoto wa mbuzi. Baba yake alimpatia zawadi ya mwanam- 
buzi mmoja mdogo. Najib alimlisha na kumkatia majani 
wakati wa jua. Alipenda sana mwanambuzi alipomkimbilia 
na kumrukia na kuipiga mikono yake kichwani. 

Siku zote baha yake alimwambia Najib: 

“Usiache mlango wazi, vinginevyo mwanambuzi atain- 
gia ndani na kuharibu vitu.” 

Siku moja Najib alikimbilia ndani kuchukua mpira 
wake, alikumhuka maagizo ya haha yake, lakini hakujali 
kufunga mlango sahabu alikuwa na haraka sana. 

Hakufahamu kwamba mwanambuzi alimfuata hadi 
ndani. 

Wakati mwanambuzi alipokuwa akimtafuta Najib, ali- 
jiona mwenyewe mbele ya kioo kikubwa kilichopo varan- 
dani. Mwanamhuzi alidhani kuwa mwanambuzi mwing- 
ine alikuwemo ndani ya kioo hicho, wakati mwanambuzi 
alipokikaribia kioo na yule mwengine nae alifanya hivyo. 
Alipata wazimu alipoona mwengine anamsogelea . Mwa- 
nambuzi akainamisha kichwa, akakimbilia kwenye kioo na 
kukipiga kichwa, Alitaka kumpa somo yule mwanambuzi 

mwingine. Kishindo kikubwa kilisikika ndani ya nyumba, 
Kioo kilivunjika kwa zaidi ya vipande mia moja. 

Kama Najib angefahamu mafundisho ya Mtume (s.a.w) 
alipowaambia masahaba zake wawili wadogo, Ibn ‘Umar na 
Abdullah Ibn ‘Amr asingedharau usia wa baba yake: 

“Mtii babayako” (Ahmad) 

f- 

filjj 

MTOTO MWENYE 
KIPAJI 


Wanawake watatu walikuwa wakirejea kutokea sokoni 
wakiwa na vikapu mikononi mwao. Walikaa katika benchi 
ili wapumzike kidogo. Walianza kujadiliana kuhusiana na 
watoto wao. 

Mwanamke wa kwanza alianza kuelezea namna mtoto 
wake alivyokuwa hodari kiasi kwamba anaweza kutembea 
kwa dakika kadhaa akiwa anatumia mikono. 

Wa pili akasema mtoto wake anaweza kuimba vizuri 
sana na kila mmoja akavutiwa na uimbaji wake. 

Mwanamke wa tatu alisikiliza tu, mwenzake akamuu- 
liza kwa nini yeye hasemi chochote. “Mtoto wangu hana 
kipaji maalumu ninachoweza kumsifia.” Alisema. 

Mzee mmoja aliekuwa akipita karibu yao alisikia 
majadiliano yao na kuamua kuwafuatilia. Wakati akina- 
mama hao walipoingia katika mtaa wanaoishi walisimama 
tena kupumzika, wakaweka vikapu vyao chini, na mara 
watoto wao wakawaona na kuanza kuwakimbilia. 

Mtoto wa yule mama wa kwanza alikuja akiviringika 
kisarakasi. 

Mtoto wa yule mama wa pili alikuja akiimba moja ya 
nyimbo zinazopendwa na mama yake. Wanawake wote 
walimpigia makofi. 

Mtoto wa yule mama wa tatu alikuja na kuuliza: 

“Naweza kukusaidia mama?” na akachukua kikapu. 

Wanawake wale walimsimamisha yule mzee na kumuu- 
liza anafikiri ni mtoto yupi mwenye kipaji. 

“Nimeona mtoto mmoja tu ndie mwenye kipaji.” Alise- 
ma: “Ni yule aliyekimbilia na kumsaidia mama yake kuchu- 
kua kikapu. Ameonesha mwenendo kulingana na hadith 
ifuatayo ya Mtume (s.a.w): 

”Namuusia kila mtu kumhudumia na kumtumikia 
mama yake.” (Ibn Majah) 

^ 0 ^ 
aljj 

SAHANI YA PLASTIKI 


Kulikuwa na fundi seremala mmoja, masikini na mzee. 
Nguvu zake zilishapotea na tayari alikuwa ameanza kupo- 
teza nuru ya macho yake. Kwa sababu ya kutetemeka kwa 
mikono yake hawezi kushika kijiko cha chakula vizuri. 
Chakula kilichomwagikia katika kitambaa cha meza ni 
kingi kuliko alichobahatika kukiingiza mdomoni mwake. 

Mwanae na mkwewe siku zote walimtaka awe mwan- 
galifu. Walimkasirikia sana, hasa wakati chakula kilipodon- 
doka chini ya kidevu. Hatimae walimuweka katika meza ya 
peke yake mbali na wao. 

Mjukuu wake mdogo aliyeitwa Hasani alihuzunishwa 
sana na hali ya babu yake hivyo kuamua kumsadia kwa 
kumshikia kijiko ili asimwage chakula. 

Siku moja, kwa bahati mbaya, wakati akila yule mzee 
alianguka na kuvunja sahani. Aliwatazama wanawe walio- 
kaa mezani, machozi yakimlengalenga. 

Walikasirika sana, walimkaripia na kumvunja moyo. 
Kuanzia siku hiyo walimtengea chakula chake katika sahani 
ya plastiki. 

Siku moja, mtoto wa fundi seremala alimwambia mke- 
we asiweke matunda katika sahani ya baba yake na aichukue 
sahani hiyo ya plastiki na kuitupa katika pipa la takataka. 

Hasani aliichukua sahani na kumwambia mama yake 
asiitupe mbali sababu wataihitaji katika siku za baadae. 

“Unaitaka ya nini?” Baba yake alihoji. 

Hasani akajibu: 

“Nitaitumia kwa ajili ya chakula chenu mtapokuwa 
wazee kama babu.” 

Wazazi wa Hasani walijisikia aibu, walinza kula tena 
pamoja na baba yao. 

Kama yule mtoto na mkewe wangefahamu kwamba 
njia bora ya kuwapeleka peponi ni kuwajali wazazi wawili, 
kwa hakika wasingefanya hivyo: 

Mtume wetu mpendwa (s.a.w) analielezea suala hili 
katika hadith ifuatayo: 

“Radhi za Allah zipo pamoja na radhi za wazee 
wawili na hasira za Allah zipo pamoja na hasira za wazee 
wawili.” (Tirmidh) 

KALAMU 


Jalal alikuwa mtoto wa fundi seremala masikini. Aliku- 
wa amekaa kwenye kona ya mtaa akilia kwa sababu alikuwa 
amepoteza kalamu yake. 

Mtu mmoja aliyekuwa amevaa vizuri alikuwa akipita 
njia. Alisimama na kumuuliza Jalal kilichokuwa kikimliza. 
Alipolisikia tatizo lake alichukua kalamu mfukoni mwake 
na kumuuliza: 

“Je hii ndiyo kalamu uliyoipoteza?” 

Jalal akajitahidi kunyamaza na kujibu: 

“Hapana, hii siyo. Kalamu yangu haikuwa nzuri kama 
hiyo”. 

Mtu huyo alistaajabu kwa uaminifu wa Jalal. 

“Kwa kuwa wewe ni kijana mwaminifu na unasema 
ukweli, ninakupatia kalamu hii kama zawadi. Tafadhali 
ipokee”. 

Katika hadith ifuatayo Mtume wetu (s.a.w) ametueleza 
jinsi Mwenyezi Mungu atakavyowalipa watu wakweli: 

“Hakika kusema ukweli kunampeleka mtu kwenye 
wema na wema humpeleka peponi” (Bukhari). 

MWONGO 


Siku moja mwanaume na mwanamke walikuwa na kesi 
mahakamani. Mara baada ya hakimu kuingia baraza likaan- 
za na mwanamke akatakiwa kutangulia kutoa maelezo. 

Akimuashiria mkono wake kuelekea kwa mwanaume 
mwembamba aliyesimama jirani naye, alisema: 

“Huyu jamaa alinishambulia na kunipora heshima 
yangu.” Akaanza kuomboleza. 

Yule mwanaume akajitetea mwenyewe kwa kusema: 

“Anaongopa mheshimiwa. Nilipokuwa nikihesabu 
pesa nilizozipata baada ya mauzo yangu ya kondoo, huyu 
mwanamke alinifuata akinitaka nimpatie hizo pesa, alini- 
tisha akisema kwamba kama sikumpatia hizo pesa atanisa- 
babishia matatizo. Nilipokataa alianza kupiga kelele.” 

Baada ya kuwasikiliza hakimu alifahamu ni yupi mion- 
goni mwao mkweli na yupi anaongopa. Lakini hakusema 
kitu. 

Akamgeukia yule mwanaume na kumwambia kwa 
hasira: 

“Umemshambulia huyu mwanamke dhaifu, halafu 
unakuja kutueleza mlima wa uongo hapa, mpe pesa zote 
zilizo mfukoni mwako huyu mwanamke vinginevyo nita- 
kuweka jela.” 

Kila mmoja mahakamani alishangazwa, kwa kuwa 
hawakutarajia hakimu awe katika hali ile. 

Mwanamke kwa furaha alichukua pesa za yule mwa- 
naume na kuondoka katika chumha cha mahakama huku 
akimuombea dua hakimu. Mara alipotoka, Hakimu alim- 
wambia yule mwanaume amfuate yule mwanamke akachu- 
kue pesa zake. 

Yule mwanaume alishangaa kwa mara nyingine na bila 
kuchelewa alitoka nje kwenda kuchukua pesa zake. 

Dakika chache baadae, walirejeshwa tena mahakamani, 
mwanaume akiwa amevilia damu na ana michubuko usoni. 


Kwa mara nyingine Mwanamke alikuwa wa kwanza 
kuzungumza. Alikwa na hasira. 

“Mheshimiwa, huyu mfidhuli aliamua kuja kuchukua 
tena pesa ulizonipa.” 

Hakimu alimuuliza yule mwanamke: 

“Aliweza kuchukua hizo pesa?” 

“Hivi unadhani naweza kumpatia chochote huyu mwa- 
naume.” Yule mwanamke alijibu kwa dharau. 

Hakimu aligeuka na kumkaripia yule mwanamke: 

“Wewe ni muongo, tena usie na haya! Unajifanya kama 
mwanamke mwema, ukimshutumu huyu mwanaume kuku- 
shambulia, kama hilo lingekuwa sahihi ungepambana kwa 
bidii kujiokoa mwenyewe kuliko kuokoa pesa zisizo kuwa 
zako. Sasa hivi mpe pesa zake haraka.” 

Kabla hajampa adhabu, Hakimu alimkumbusha yule 
mwanamke hadith ifuatayo ya Mtume wetu (s.a.w): 

“Jihadhrini na uwongo, hakika ya uongo huongoza 
katika uovu, na uovu huongozo motoni” (Muslim) 

MBUYU 


Husnu alikuwa 
akimwambia haki- 
mu, akimuashiria 
mtuhumiwa: 

“Mheshimiwa! 
Nilimuachia huyn 
jamaa pete ya alma- 
si kabla sijasafiri nje 
ya nchi mwaka ulio- 
pita, sasa hivi naita- 
ka pete yangu lakini 
yeye hataki kunipa.” 

Hakimu alimuuliza Mistik Kahaya, ambae alikuwa 
amekaa katika kizimba. 

“Kwanini hujamrudishia pete yake?” 

“Anadanganya, hakunipatia pete.” Mistik Kahaya ali- 
jibu. 

Hakimu alimgeukia Husnu: 

“Unae shahidi aliyeona ukimpatia huyu bwana hiyo 
pete?” 

“Hapana, hakukuwa na yeyote pamoja nasi wakati 
nampa tulikuwa chini ya Mbuyu.” 

Hakimu alimtaka Husnu aende akalete tawi la Mbuyu. 

Dakika chache baadae, hakimu alimgeukia Mistik 
Kahaya na kumwambia: 

“Atakuwa wapi? Sijui atarudi muda gani, Nenda diris- 
hani umwngalie na ukimuona anarudi uniambie.” 

Pasi na kusogea wala kushtuka, Mistik Kahaya alijibu: 

“hawezi kurudi chini ya masaa matatu. Ni mbali kutoka 
eneo hili.” 

Hakimu alimgeukia Mistik Kahaya na kusema: 

“Wewe si muongo peke yeke bali pia ni mpumbavu. 
Kama hukuchukua pete usingefahamu mahali ulipo huo 
mbuyu, Hivi hujapata kusikia hadthi ya Mtume wetu? 

“Enyi watu! Jihadharini na uongo, kwani uongo na 
imani haviwezi kuwa pamoja.” (Ahmad) 





Hakimu alimpa adhabu kali kwa uhalifu wake. 


70 


MWANGWI 


Mtoto mmoja aitwae Remzi alikuwa akimpelekea 
chakula baba yake aliyekuwa akifanya kazi shambani. 
Aliona kitu chenye umbile la kivuli nyuma ya mwamba juu 
ya kilima. 

Akidhani kuna mtoto mwingine alimpigia kelele akise- 
ma “Heeey!” Sauti ilirudi na kusema: “Heeey!” kutokea 
katika kilele cha mlima. 

Pasi na kufahamu kuwa ilikuwa ni mwangwi, alidhani 
kuwa mtoto mwengine alikuwa kule juu, akimfanyia mzaha. 

“Hebu subiri uone kitachotokea nitapokuja huko juu” 

Sauti ilijibu: 

“Hebu subiri uone kitachotokea nitapokuja huko juu” 

Remzi akapandwa na hasira na kupiga kelele kwa sauti 
ya juu: 

“Jitokeze, tuonane, wewe ni mwoga!” 

Mara alipopata tena jibu lenye kujirudia, alianza 
kukimbia kuelekea mlimani. Hadi anachoka alikuwa bado 
hajamuona huyo mtoto mwengine. Alifikiria kuwa yule 
mtoto alijificha pahala, alipanda miamba akiita kila upande, 
alifikiria kitu atachofanya baada ya kumtia mikononi huyo 
mtoto. Lakini mtoto yule mwoga hakujitokeza. 

Baada ya muda mrefu, alimkumbuka baba yake. Lazi- 
ma atakuwa na njaa kali mno sasa hivi. Alipofika kwa baba 
yake, alimsimulia kila kitu kilichotokea njiani. Baba yake 
alimsikiliza mwanawe na kumkumbusha usemi ufuatao: 

“Yeyote anayeongea kila anachojisikia basi husikia hata 
asichohitaji kusikia.” 

Kama Remzi angeyafahamu maneno yafuatayo ya Mtu- 
me wetu asingefanya hivyo: 

“Mtu mwenye kumuamini M/mumngu na siku ya 
mwisho basi azungumzeya kheri au anyamaze.” (Bukhari) 

MKATE 


Ilikuwa siku yenye ubaridi na kipupwe. Hasani aliku- 
wa akirejea nyumbani kutokea dukani alikoenda kununua 
mikate. Mbwa mwembamba na dhaifu sana, aliifuata 
mikate iliyo katika kikapu cha Hasani na kulialia akiashiria 
kuhitajia mikate. 

Hasani alipokuwa karibu zaidi na mbwa yule mnyonge 
alimwangalia kwa masikitiko makubwa. Alijiambia mwe- 
nyewe “Kama nitampa moja ya mikate hii, huyu mbwa 
mnyonge, mama yangu atakasirika sana.” Mwishowe 
akaamua kwamba ni bora kupata lawama za mama yake. 
Aliweka kikapu chake chini akachukua mkate mmoja na 
kumkatia yule mbwa. 

Mtu mmoja aliyekuwa akija nyuma yake kutokea duka 
la mikate vile vile aliyasikia maneno ya Hasani. Kwa siri 
akamuwekea mkate mwingine katika kapu la Hasani. 

Wakati Hasani alipowasili nyumbani alishangaa kuona 
ana mikate zaidi ya aliyoinunua dukani! 

Bila shaka Hasani angelieleza hili kama angeifahamu 
hadith ifuatayo ya Mtume (s.a.w): 

“Sadaka haipunguzi mali.” (Muslim) 

BAKHILI 


Mjomba wake Ihsani alikuwa mtu bakhili sana. Alikon- 
da kwa sababu ya ubakhili wake. Hakuwa anapenda kutu- 
mia hela yake kwa matumizi yake binafsi wala kumpa 
mwingine. Hakuna aliyempenda kutokana na tabia yake hii. 

Masikini bakhili huyu siku moja alibadilisha kila ana- 
chokimiliki kwa dhahabu, kwa sababu alikuwa na tamaa ya 
kuona kuwa kabla ya kifo chake anamiliki kila kitu. Halafu 
akazifukia dhahabu zote bustanini kwake. 

Kila siku anazifukua na kuzihisabu moja baada ya 
nyingine; kisha anazifukia tena sehemu ileile. 

Siku moja alipofukua hakuziona dhahabu zake, lazima 
kuna mtu atakuwa ameziiba. Alichanganyikiwa na kupand- 
wa na hasira kali. 

Ihsan alifahamu kilichotokea, alienda kumtembelea 
mjomba wake na kumwambia: 

“Huna haja ya kulia kwa ajili ya pesa, hazikuwa zako. 
Kama zingekuwa zako usingelizizika bustanini, bali ungezi- 
tumia kwa manufaa yako.” 

Mtume wetu (s.a.w) ambaye alijiepusha na ubakhili 
kwa kukimbilia kwa Allah, alisema katika hadith yake: 

“Mtu bakhili yupo mbali na Mwnyezi Mungu, mbali 
na pepo,na yuko mbali na watu.” (Tirmidh) 


J-OO 4JJI 

VIATU 


Ilikuwa kipindi cha baridi kali, Sadi alihisi baridi kali 
sana, kwa kuwa viatu alivyokuwa amevivaa vilikuwa vime- 
ingia maji. Kwa mara ya kwanza, alisikitika kuona kuwa 
familia yake ni masi- 
kini. Alifikiria aina 
ya uzuri wa maisha 
wangekuwa nayo 
kama wangekuwa 
na pesa ya kutosha 
kununua koti na 
viatu vizuri. 


Siku moja, Sadi 
akiwa na begi lake 
mkononi akire- 

jea kutoka shuleni, 
alisimama kari- 

bu na msikiti kwa 
kuheshimu adhana 
iliyokuwa ikiadhini- 
wa. Sadi anapenda 
kuswali msikitini, 
hivyo alikwenda seh- 
emu ya kutawadhia. 

aliacha begi lake la shule katika benchi na kukunja mikono 
ya shati lake. 

Alifahamiana karibu na kila aliekuwa akitawadha pale. 

Alikaa katika bomba na kuanza kuvua viatu vyake, 
soksi zake zilikuwa zimelowa na zimechoka mno. Kwa 
hasira alirusha moja ya viatu vyake chini, mara akamuona 
mtu aliyekuwa akitawadha jirani nae, aliosha mguu wake 
mmoja kisha akasimama. 

Sadi akatambua kuwa yule jamaa anao mguu mmoja tu. 

Hapo akatahayari, alihofia viatu vyake, lakini yule 
mwenzake anao mguu mmoja tu, huenda anazo pesa nyingi 
za kununua viatu lakini hana mguu wa kuvalia viatu hivyo. 
Hivyo pesa si kila kitu. 

Baada ya kumaliza swala yake, Sadi alianza kumuomba 
Mwenyezi Mumgu na kumshukuru kwa kupata miguu 
mizuri. 

Uzuri ulioje wa maneno ya Mtume wetu mpendwa: 

“Kuwa mwenye kutosheka, utakuwa mtu mwenye 
kushukuru.” (Ibn Majah) 



oijj 

GARI 


Hikmet alikuwa mwanafunzi mzuri sana. Alikuwa 
anakwenda shule ya sekondari (upili) mbali na nyumbani 
kwao. Kila siku alienda shule kwa basi na kurudi nyumbani 
kwa basi. 

Hikmet alikuwa anapenda vitu vingi sana, miongoni 
mwa vitu hivyo ilikuwa ni gari. Njiani alipokuwa akielekea 
shuleni, alikuwa akiwaeleza rafiki zake muundo na aina ya 
kila gari alilopishana nalo. Alikuwa mwenye huzuni kiasi 
kwa kuwa familia yao haikuwa na gari. Lakini, hakuwahi 
kulalamika juu ya hilo katika familia yake, kwa sababu ali- 
jua kwamba hawakuweza kununua gari. Baba yake alikuwa 
ni mtumishi wa umma na alikuwa akipata mshahara unao- 
tosha kulisha familia yao ya watu wanne. Itakuwa ajabu 
kutaka gari. Haitakuwa vizuri kutaka mengi zaidi kutoka 
kwa baba yake. 

Rafiki yake Hikmet aitwae Ahmad alikuwa akiishi nae 
jirani. Yeye alikuwa hapandi basi kwenda shule. Alikuwa 
akitembea kwa miguu siku zote kwenda na kurudi shule. 
Hikmet hakuwahi kufahamu kwanini rafiki yake alifanya 
hivyo. 

Siku moja ilikuwa baridi na mvua inanyesha. Hik- 
met alikuwa akisubiri na rafiki zake kituoni. Walimuona 
Ahmad akikatisha mbele yao akiipuuza mvua. 

“Ahmad! Basi linakuja sasa hivi, kwanini unatembea?” 
hikmet aliuliza. 

“Ahsante! Kuna pahala napitia mara moja,” Alijibu 
huku akiendelea kutembea. 

Tukio kama hilo lilizidi kujitokeza tena kwa mara 
nyingine zaidi. Hikmet alianza kushangaa kwanini Ahmed 
hakuwa anapanda basi. Siku moja alimueleza mama yake 
jambo hilo. 

Mama yake Hikmet aliifahamu familia ya kina Ahmed 
vizuri sana. Baba yake Ahmed alifariki miaka mingi ili- 
yopita, akiacha watoto sita. Mama yake masikini alijaribu 
kupata pesa za kuilisha familia yake kwa kusafisha nyumba 
za watu wengine. Ahmed hakuweza kupanda basi kwa 
sababu familia yake haiwezi kumudu gharama za kupanda 
basi. 

Hikmet alijisikia vibaya na kuona aibu. Alitamani kuwa 
na gari wakati kuna maelfu ya watu hawana hata pesa ya 
kula au hawana nyumba nzuri ya kulala. Alimshukuru 
Mwenyezi Mungu kwa kila kitu alichokuwa nacho. 

Kama Hikmet angeisikia hadith ifuatayo ya Mtume 
wetu (s.a.w) asingejisikia vibaya kwa kutokuwa na gari: 

“Angalieni wale waliokuwa chini yenu na wala msi- 
waangalie waliokuwa juu yenu kiuwezo.” (MusUm) 

MOSHI 


Hapo zamani za kale kulikuwa na mtu aliekuwa akiitwa 
Hatem. Alikuwa ni tajiri na mkarimu mno. Alikuwa na 
makundi mengi ya wanyama ambao walikuwa wanakula 
katika eneo lenye majani, na alipenda kuchangia mali yake 
na wengine. 

Hatem alikuwa na Farasi mweusi aliemwita Moshi. 
Kila mmoja alimpenda Farasi huyu kwa kasi yake. Alikuwa 
akikimbia kama Tai anayeruka. Hatem alimtizama Moshi 
kama mboni ya jicho lake na hakumkatisha tamaa kwa 
chochote. 

Hatimaye, habari za uwezo wa mali wa Hatem na Farasi 
wake mzuri zilifika kwa Mfalme. 

Mara mfalme aliposikia hilo alimwita waziri wake 
mkuu na kumwambia: 

“Nataka kuujaribu ukarimu wa Hatem. Mwambie ani- 
patie Moshi wake. Tuone nini atafanya.” 

Watu wa mfalme walianza safari siku iliyofuata. Usiku 
mmoja wenye mvua waliwasili kwa Hatem na kuwa wageni 
wake. 

Hatem aliwakaribisha kwa furaha na bashasha. Aliwaa- 
giza watumishi wake waandae chakula kwa ajili ya wageni 

wake. Mara meza nzuri iliandaliwa kwa ajili ya chakula 
na wote waliizunguka kwa ajili ya kula. Baada ya chakula, 
wageni waliandaliwa vitanda vizuri, na walilala kwa utulivu 
kabisa. 

Siku iliyofuata baada ya wageni kuelezea kilichowaleta, 
Hatem alijisikia huzuni sana na hakufahamu nini afanye 
kwa majonzi yale. 

”Ninasikitika!” alisema, “Nilitaraji mngenieleza Mfalme 
alichokuwa anakihitaji tangu siku mlipowasili. Najua kwam- 
ba mnapenda nyama ya Farasi, na usiku uliopita, kutokana 
na hali ya hewa sikuweza kuwatafutia chochote kingine cha 
kula, hivyo nilimchinja Moshi na sikuwa na njia nyingine.” 

Lakini ukarimu wa Hatem hauwezi kulinganishwa hata 
kidogo na ukarimu wa Mtume ambae alimpatia mtu mmoja 
ngamia mia moja! 

Mtume wetu mpendwa (s.a.w) amesema katika hadith 
ifuatayo kuhusu wale wenye tabia ya ukarimu kuwa: 

“Mtu mkarimuyupo karibu na Allah, karibu napepo, 
karibu na watu, mbali na moto.” (Tirmidh) 

MATOFALI 


Hapo zamani za kale alitokea mtu mmoja masikini 
aliejulikana kama ‘Murat Mwaminifu.” Alikuwa ni mtu 
mwenye moyo mzuri na Muislam wa dhati. Siku moja 
aliokota kipande cha dhahabu kilichokua katika umbile la 
tofali lililokaushwa kwa jua wakati alipokuwa akitengeza 
ukuta wa nyumba yake. Alifurahi kiasi cha kutokufahamu 
nini afanye. 

Alianza kuwaza: “Hatimaye sio masikini tena. Nita- 
jenga kasri kwa ajili yangu na kupamba vyumba vyake 
kwa samani nzuri na kuremba sakafu kwa jasi. Bustani 
itajaa maua na aina zote za matunda ambapo ndege wazuri 
watakuwa wanaimba. 

Usiku ule alikuwa na ndoto nzuri sana. 

Siku iliyofuata, alianza kuvuta taswira ni watumishi 
wangapi atakuwa nao, watunza bustani, wapishi, na watu- 
mishi wakuu ambao wote watafanya kazi katika kasri lake. 

Siku iliyofuata aliendelea kuota vitu vizuri vizuri. Usiku 
na mchana aliota tu; Hakupata hata nafasi ya kula, kunywa, 
wala kumuomba Mungu na kumshukuru kwa afya njema, 
na ukwasi aliopewa! 

Siku moja alipokuwa akitembea nje ya mji, akiota 
ndoto zake, alimuona mtu akitengeneza matofali kwenye 

ukuta wa makaburi. Jamaa alikuwa anachimba udongo na 
kuucbanganya na maji na majani makavu kisha anauweka 
katika kielezo kutengeneza tofali. 

Yule jamaa alimwambia Murat kuwa matofali yalioyo- 
tengenezwa kwa kutumia udongo wa makaburini ni imara 
kuliko yanayotengenezwa kwa udongo mwingine. Murat 
alishtuka, alihisi kana kwamba amekosea, 

Ghafla aliamka kutoka katika ndoto zake na kuendelea 
akijikemea mwenyewe. 

“Aibu iwe kwako ewe masikini usie na fikra sawa! Siku 
moja watatengeneza matofali katika udongo unaokufu- 
nika wewe. Umepoteza njia yako ulipokuwa unawaza hiyo 
dhahabu, ulimsahau Mungu wako, ukaacha kuswali na 
kumshukuru Mungu. Unakaribia kifo kila siku inayopita. 
Acha kuota na jiandae kwa mauti yako! Hii ni zawadi toka 
kwa Mungu; Tumia pesa zako kwa busara, usizipoteze na 
wala usitumie kwa mambo potofu!” 

Ni hapo tu, adhana kwa ajili ya swala ya adhuhuri ili- 
posikika. 

Aliposikia hilo, Murat alienda moja kwa moja msiki- 
tini, akiwa na amani moyoni mwake; Sasa alifahamu lipi ni 
sahihi na zuri. 

Kama Murat angeifahamu mapema hadith ifuatayo ya 
Mtume, asingepatwa na muda wote huo wa kuchangan- 
yikiwa: 

“Kama ningalikuwa na dhahabu mfano wa mlima 
wa Uahud, nisangalitaka kuiweka karibu yangu japo kwa 
siku tatu tu, zaidi ya ile niliyokuwa nayo kwa ajili ya 
madeni yangu tu” (Bukhari) 

MGENI 


Hamdi alikuwa akicheza bustanini alipomuona mtu 
masikini mwenye nywele nyeupe akikatisha mtaani. Yule 
mtu alikuwa akitembea taratibu mno. Alisimama getini 
kwa akina Hamdi, jengo zuri sana, kupumzika. 

“Mwanangu, utajali kama nitalala usiku huu katika 
nyumba hii ya wageni?” Alisema. 

“Hii siyo nyumba ya wageni.” Hamdi alimjibu, hali 
akitabasamu. 

“Ni nini sasa?” 

“Ni nyumbani kwetu.” 

“Kweli? Ni vizuri, Sawa... Nani amelijenga kasri hili?” 

“Babu yangu” 

“Nani ameirithi baada yake?” 

“Baba yangu” 

“Hivyo, nani atairithi baada ya baba yako?” 

“Ni hakika mimi tu” 

Yule mzee alitabasamu na akamuangalia Hamdi usoni 
kwa muda kidogo kisha akasema: 

“Kama mmiliki wa nyumba hii anabadilika, hivyo ina- 
maanisha nyinyi nyote ni wageni katika nyumba hii, Sivyo? 
Kisha alisimama na kuendelea kutembea. 

Wakati shule ilipofunguliwa mwaka ule, Hamdi ali- 
simulia kisa hiki katika kipindi chao cha dini. Wakati baa- 
dhi ya wanafunzi walipodhani kuwa yule mzee aliongea 
takataka, Mwalimu wao aliwakumbusha hadith ifuatayo ya 
Mtume wetu (s.a.w): 

"Sikuwa mitni katika dunia ispokuwa ni kama msafiri 
anayeendelea na safariyake baadaya kupumzika chiniya 
mtu” (Tirmidh) 

MKATA KUNI 


Katika zama za Nabii Musa (a.s) alikuwepo mkata 
kuni mmoja. Alikuwa akikusanya kuni kutoka milimani, 
akizibeba mgongoni mwake, na kuziuza sokoni. Aliishi kwa 
kutegemea kipato kidogo alichokipata kwa kazi hiyo. Kazi 
ilikuwa ngumu sana, lakini mkata kuni hakuchoka. 

Jirani yake mmoja alikuwa akifanya kazi hiyo hiyo, 
lakini alikuwa na punda wa kubebea kuni hadi sokoni. Hili 
lilimtia wivu sana mkata kuni. 

Siku moja mkata kuni masikini alienda kwa Musa (a.s) 
kumuelezea tatizo lake. 

“Siku zote ninakuwa na majeraha mengi mgongoni 
mwangu kutokana na kubeba kuni. Sijaishi kwa amani siku 
nzima. Tafadhali, utakapokuwa mbele ya Mola muelezee 
hali yangu na mwambie anipatie Punda nibebee kuni kuz- 
ipeleka sokoni. 

Pindi Musa alipomuomba Mungu jambo hilo, alirudia 
yale aliyoelezwa na mkata kuni. 

Allah alimjibu: 

“Huyo ni mja wangu anaesumbuliwa na wivu, Hatofari- 
jika mpaka aondokane na maradhi haya. Ni lazima aachane 
nayo. Kipindi hiki yule punda wa jirani yake anaumwa. 
Mwambie amuombee punda wa jirani yake. Kama atafanya 
hivyo na punda wa rafiki yake akawa mzima nitampatia 
punda.” 

Musa (a.s) alipomfikishia hilo mkata kuni, alijisika 
wivu zaidi akasema: 

“Hapana, siwezi kumuomba Mungu kwa ajili ya nafuu 
ya punda wa jirani yangu, najisikia furaha kwa jinsi nilivyo 
na wala sitaki punda kutoka kwa Mungu tena. Natumai 
hatamtibu punda, hiyo itakuwa inatosha kwangu mimi.” 

Wivu ni ugonjwa. Kama mtu anaumwa ugonjwa huo, 
siku zote hawezi kuwa na furaha. Hiyo ndiyo sababu mkata 
kuni hajawawahi kujisikia furaha katika maisha yake. 

Ni wa ajabu kiasi gani Mtume wetu mpendwa ali- 
poelezea hali hii katika hadith ifuatayo! 

“Jihadharini na uhasidi, kwani hakika ya husda 
inakula ntambo mema kama moto unavyokula kuni.” 
(Ahu Daud) 

TUPA YENYE DAMU 


Siku moja Adam alikuwa anakwenda kununua vitu. 
Aliamka mapema sana asubuhi na kuelekea sokoni. Aliwe- 
ka kitu kimoja baada ya kingine alichonunua sokoni katika 
mkoba wake wa bidhaa. Hakufahamu kwamba tupa aliyoi- 
nunua ilichana mfuko wa maini aliyoyanunua huchani. 

Wakati Adam aliporudi nyumbani toka sokoni, ali- 
ichukua tupa yenye damu na kuiacha mlangoni ili aisafishe. 
Dakika chache baadae alihisi kuwa paka mwenye njaa ali- 
vutiwa na harufu ya maini na alikuwa akiiramba tupa kwa 
ulimi wake. 

Kitu cha ajabu ni kwamba damu katika tupa ilikuwa 
ikiongezeka badala ya kupungua. 

Adam alijisikia vibaya, akamfukuza paka ili kumlinda. 

Paka alienda pembeni kidogo na kumlilia Adam, ali- 
kuwa na njaa na alihitaji chakula, na kwanini mtu huyu 
alimfukuza. 

Kitu ambacho paka hakukielewa ni kuwa damu ali- 
yokuwa akiila ilikuwa ni yake mwenyewe. Alijikata ulimi 
wake kwa ncha za tupa. Adam alipomwambia baba yake 
kilichotokea alicheka na kusema: 

“Baadhi ya watu ni kama paka wako, hawaamini kwam- 
ba makosa wanayoyafanya yanaweza kuwadhuru wenyewe 
siku moja. Wanakuwa wakali wakati watu wanapowaeleza, 
kama alivyo huyo paka.” 

Adam alilalamika: “Tunatakiwa kuwaacha wafanye 
makosa ili wajifunze kupitia makosa yao wenyewe.” 

Baba yake alimsikia na kumjibu: 

“Kuwaacha na makosa yao ni makosa vilevile kwa 
upande wetu, tunatakiwa tujaribu kwa kadri ya uwezo wetu 
kuwazuia kufanya makosa, kwa njia hiyo hatuwasaidii hao 
watu pekee, bali jamii kwa ujumla.” 

Kisha alimsomea Adamu hadith ifuatayo: 

“Mwenye kuona miongoni mwenu ovu, basi na auzuie 
kwa mikono yake, na ikiwa atashindwa basi auzuie kwa 
ulimi wake, na akishindwa basi kwa moyo wake.” (Muslim) 

MBWA 


Kilikuwa ni kipindi cha mavuno na Memis na mkewe 
walikuwa wanavuna mavuno yao. Pindi walipokuwa aki- 
fanya kazi na mtoto wao mdogo alikuwa amelala chini ya 
mti akitazamwa na mbwa aliyeitwa Karabas. 

Muda mfupi baadae Memis na mkewe walipumzika. 
Walipofika mahala alipolala mtoto wao walishuhudia kitu 
kibaya. Mtoto wao akiwa amegeuzia uso wake chini, hatiki- 
siki, wakati mbwa Karabas alipokuwa hatua chache tokea 
eneo hilo, akiwa amerowa damu. 

Memis alichanganyikiwa. Alifikiri kuwa karabas ame- 
muua mtoto wake, alimkata mbwa kwa fyekeo. Masikini 
Karabas alikufa mara moja. 

Memis alishituka zaidi wakati mkewe alipomueleza 
kuwa mtoto wao alikuwa salama, amelala tu. Hawakufikiria 
chochote hadi walipomuona nyoka mkubwa akiwa amelala 
mita chache. Waligundua kuwa Karabas alijeruhiwa ali- 
pokuwa akipambana na nyoka, na aliyatoa mhanga maisha 
yake kumuokoa mtoto. Walijiona kuwa wenye makosa 
makubwa kwa kitendo walichokifanya. 

Kama Mamis angefanya kulingana na maamrisho ya 
Mtume yaliyopo katika hadith ifuatayo wangekuwa ni 
wenye furaha kubwa: 


95 


“Upole unatokana na Allah na haraka inatokana na 
shetani.” (Tirmidh) 





j^\ dijj 



96 



NG’OMBE WA 
MANJANO 


Shangazi Aisha alipanda maharagwe katika bustani 
yake. Maharagwe yalikuwa baada ya muda mfupi kutokana 
na hali ya hewa kuwa nzuri. 

Siku moja Shangazi Aisha Aliamka kutoka na mlio 
mkubwa wa ngbmbe aliyekuwa bustanini. Alikimbia kuona 
nini kimetokea. Ngbmbe wa njano wa jirani yake alikata 
kamba na kuja kwenye bustani yake kuvuruga maharagwe. 

Shangazi Aisha alihamanika kuona nguvu zake zinaele- 
kea kupotea bure. Ngbmbe wa njano alikuwa na kamba 
shingoni mwake, Shangazi Aisha akiwa na hasira alimfuata 
ngbmbe akiwa na bakora mkononi. 

Ni hapo ndipo mke wa jirani yake alipokuja mbio. 
Alianza kuongea kwa sauti ya huzuni: 

“Ndama wake amekufa jana, amekata kamba mara tatu 
asubuhi hii, anakimbia kimbia kumtafuta mwanae.” 

Baada ya Shangazi Aisha kusikia hilo fimbo ilimdon- 
doka mkononi, alianza kumchunga ngbmbe huku akimun- 
galia kwa macho ya huruma. 

“Kweli.amemkosa mwanae.” alisema. 

Hakika alisahau kabisa kuhusiana na maharagwe. 

Shangazi Aisha alionyesha huzuni na huruma. 

Ni jinsi gani shangazi Aisha alibadilisha muonekano 
wake, kama alivyoelekeza Mtume wetu mpendwa katika 
hadith ifuatayo: 

“Muogope mungu na usiwe katili kwa wanyama 
hawa.” (Abu Daud) 

